kardosdrur/scandi-wiki huggingface dataset:
Jens Rørbech

Jens Rørbech (født 28. juni 1940 på Frederiksberg) er en dansk civilingeniør, dr.techn. og seniorkonsulent i Gehl Architects.

Karriere 
Rørbech blev student 1959 fra Lyngby Statsskole, cand.polyt. 1964 og lic.techn. 1970 fra Danmarks Tekniske Højskole og var fra 1973 til 1977 ansat i Vejdirektoratets laboratorium for vejdata. I 1974 blev han dr.techn. på disputatsen The multi-lane traffic flow process. Fra 1977 til 1986 var han afdelingschef i Vejdirektoratets planlægningsafdeling.

I 1987 kom han til Københavns Kommune som stadsingeniør, hvilket han var til 1999. I denne periode stimulerede han byens omstilling fra kørende til gående og cyklende trafik og deltog i omlægningen af en række torve og pladser. Fra 1992 til 2000 var han medlem af Transportrådet. 1999-2004 var han seniorkonsulent i Banestyrelsen Rådgivning, senere Atkins Danmark A/S. I 2000 blev han adjungeret professor ved Danmarks Tekniske Universitet. Siden 2007 har han været knyttet til Gehl Architects.

Jens Rørbech har siden 19. august 1961 været gift med universitetslektor, cand.mag. Lone baronesse Gyldenkrone (født 20. februar 1939 i København), datter af baron Emil Gyldenkrone (død 1945) og hustru Agnete født Bech.

Hæder 
 1970: Direktør P. Gorm Petersens Mindelegat, Danmarks Tekniske Højskole
 1975: Dansk Esso Fonds pris
 1975: The Permanent International Association for Road Congresses P.I.A.R.C.'s Prix de la Belgique
 1981: Medlem af Akademiet for de Tekniske Videnskaber
 1986: Volvo Traffic Safety Award sammen med Henning Bang, Anders Nyvig A/S
 1987: Pris fra Rådet for Større Færdselssikkerhed
 1993: Pris fra Nykredit
 1997: Vejprisen sammen med stadsarkitekt Otto Käszner og borgmester Bente Frost
 1999: Fodgængerpris og Æresnål fra Foreningen til Hovedstadens Forskønnelse
 Ridder af Dannebrog

Kilder 
 CV hos Gehl Architects 

Personer i Kraks Blå Bog
Riddere af Dannebrog
Stadsingeniører i København
Danskere i 1900-tallet
Danskere i 2000-tallet
Personer fra Frederiksberg
Medlemmer af Akademiet for de Tekniske Videnskaber
Embedsmænd fra Danmark
CNOOC Limited

CNOOC Limited (中国海洋石油有限公司) (, , ) er et kinesisk Olie- og naturgasselskab. Det er Kinas største producent af råolie og naturgas fra offshore. Det er et betydende datterselskab til det statsejede China National Offshore Oil Corporation, som er blandt Kinas tre største olieselskaber. CNOOC Limited har været børsnoteret på Hong Kong Stock Exchange og New York Stock Exchange siden februar 2001. Selskabet som med i Hang Seng Index i juli 2001. I september 2013 blev selskabet børsnoteret på Toronto Stock Exchange efter overtagelsen af det canadiske olie- og gasselskab Nexen Inc. Selskabet har hovedkvarter i Hongkong.

Operationer 
Selskabets kerneoperationer er i Bohai, det Sydkinesiske Hav og det Østkinesiske Hav. Internationalt har virksomheden olie- og gasaktiver i Asien, Afrika, Nordamerika, Sydamerika og Oceanien.

China National Offshore Oil Corporation 
CNOOC Limiteds moderselskab, China National Offshore Oil Corporation (CNOOC), er tredjestørst i Kina og er primært specialiseret i offshore industri, efterforskning, produktion, service og udvikling, men er også engageret i raffinering og marketing

Datterselskaber 
China Oilfield Services (COSL) er et datterselskab til China National Offshore Oil Corporation. CNOOC Limited opkøbte det canadiske olie- og gasselskab i februar 2013 og det fungerer nu som et datterselskab til CNOOC Limited.

Kilder

Eksterne henvisninger 
 Homepage
 Wikinvest CNOOC Ltd. 

Virksomheder fra Hongkong
Olieselskaber fra Kina
Statsejede virksomheder fra Kina
China National Offshore Oil Corporation
Naturgasselskaber fra Kina
Eimen

Eimen er en kommune i den østlige del af Landkreis Holzminden i den tyske delstat Niedersachsen, med 952 indbyggere (2012), og er en del af amtet Eschershausen-Stadtoldendorf.

Geografi 
I kommunen ligger, ud over hovedbyen Eimen, også landsbyerne Mainzholzen og Vorwohle.

Eksterne kilder/henvisninger 

 Officielt websted
Anders Walter

Anders Walter (født 5. februar 1978 i Aarhus) er en dansk tegner, filminstruktør og manuskriptforfatter.

Anders Walter har instrueret kortfilmene 9 meter, Den talende kuffert og senest Helium. Sidstnævnte blev nomineret til en Oscar i USA i 2014, og vandt den 2. marts 2014 en Oscar for bedste kortfilm.

Privat 
Han er tvillingebror til sangeren Rasmus Walter. Han er gift med Anne Klitten Andersen, som han har datteren, Clara, med.

Filmografi 

 Den talende kuffert (2011)
 9 meter (2012)
 Helium (2014)

Referencer

Eksterne henvisninger 
 

Filmproducere fra Danmark
Personer fra Aarhus
Oscarvindere fra Danmark
Eschershausen

Eschershausen er en kommune i den østlige del af Landkreis Holzminden i den tyske delstat Niedersachsen, med 3.460 indbyggere (2012), og er en del af amtet Eschershausen-Stadtoldendorf.

Geografi 
Eschershausen ligger omkring 20 km nordøst for Holzminden, og 50 km syd for Hanover.

Den er omgivet af de op til 480 m høje skovrige mittelgebirgeområder Ith, Vogler, Hils, Homburgwald og Elfas, og den ligger dermed centralt i Weserbergland ved den fiskerige flod Lenne.

Nabokommuner 
Byen og kommunen Eschershausen grænser mod nord til Holzen, mod øst til de kommunefri områder Eschershausen og Eimen, mod sydøst til kommunen Lenne, mod syd til byen Stadtoldendorf, mod sydvest til kommunen Holenberg, mod vest til Kirchbrak og mod nordvest til Lüerdissen, alle i Landkreis Holzminden.

Inddeling 
Til byen Eschershausen hører ud over hovedbyen Eschershausen landsbyerne Scharfoldendorf og Wickensen.

Eschershausen var administrationsby for den tidligere Samtgemeinde Eschershausen.

Eksterne kilder/henvisninger 

 Officielt websted
UEFA Cup finalen 2007

UEFA Cup finalen 2007 var en fodboldkamp der blev spillet den 16. maj 2007 foran 50.670 tilskuere på Hampden Park i Glasgow, og skulle finde vinderen af UEFA Cup 2006-07. De to hold var spanske RCD Espanyol og Sevilla FC 

Den var kulminationen på den 36. sæson i Europas næststørste klubturnering for hold arrangeret af UEFA siden etableringen af UEFA Cup i 1971. For begge hold  var det anden gang, de var nået til finalen i turneringen. Espanyol var i finalen i 1988, hvor de tabte til Bayer Leverkusen. Sevilla var i finalen året før, hvor de vandt sikkert over engelske Middlesbrough.

Sevilla vandt kampen efter straffesparkskonkurrence og blev det første hold, der genvandt titlen, efter Real Madrid vandt i 1985 og 1986. 

Danske Christian Poulsen spillede hele kampen for Sevilla. Kampen blev ledet af den schweiziske dommer Massimo Busacca.

Kampen 
Efter 18 minutter faldt kampens første mål, og Adriano bragte Sevilla foran 1-0. Den føring holdt kun ti minutter før Albert Riera bragte balance i regnskabet. Espanyols defensive midtbanespiller Moisés Hurtado fik rødt kort efter 68 minutter, da han modtog sit andet gule kort. 

Stillingen 1-1 holdt i den ordinære spilletid, og spillerne måtte ud i 2 gange 15 minutters forlænget spilletid. Frédéric Kanouté var på pletten i det 105. minut, men igen fik Espanyol udlignet på Jônatas Domingos mål fem minutter før tid. Da der ikke kom yderlige scoringer, skulle finalen afgøres efter straffesparkskonkurrence. Den vandt Sevilla, da Espanyol misbrugte tre af de første fire forsøg.
 
Sevillas målmand Andrés Palop blev kåret til kampens bedste spiller.

Detaljer

Eksterne henvisninger 

 UEFA Europa League 2006/07 på UEFAs hjemmeside 
 Overblik: Finalen på UEFAs hjemmeside 

2007
RCD Espanyol
Sevilla FC
Fodbold i 2007
Sport i Glasgow
Regeringen Zahle

Regeringen Zahle har flere betydninger:
 
 Regeringen Zahle I (28. oktober 1909 – 5. juli 1910)
 Regeringen Zahle II (21. juni 1913 – 30. marts 1920)
Regeringen Thorvald Stauning

Regeringen Thorvald Stauning har flere betydninger:
 
 Regeringen Thorvald Stauning I (23. april 1924 – 14. december 1926)
 Regeringen Thorvald Stauning II (30. april 1929 – 4. november 1935)
 Regeringen Thorvald Stauning III (4. november 1935 – 15. september 1939)
 Regeringen Thorvald Stauning IV (15. september 1939 – 10. april 1940)
 Regeringen Thorvald Stauning V (10. april 1940 – 8. juli 1940)
 Regeringen Thorvald Stauning VI (8. juli 1940 – 4. maj 1942)
Øreflip

Øreflippen er den bløde, nedre del af øret. Øreflippen findes på mennesker, men også på visse abearter.
Øreflippen består hovedsageligt af fedt og bindevæv. Øreflippen indeholder masser af blod, og er derved med til at varme øret. Bortset fra dette har øreflippen ikke nogen funktion i sig selv, selv om der er mange nerver, der ender i øreflippen.

Gennemsnitsstørrelsen på menneskers øreflip er ca. 2 cm, men kan variere efter alder.

Mennesker kan have både frie eller fastgroede øreflipper. Øreflipper der er fastgroede eller frie, er et klassisk eksempel på dominant og recessiv arv. Frie øreflipper er dominante og fastgroede øreflipper er recessive. Derfor vil en person som har et gen for fastgroede øreflipper og et for frie øreflipper, have frie øreflipper.

Piercinger 
Øreflippen er for mange et svært følsomt område, dog er den populært benyttet for piercinger, enten i form af traditionelle øreringe eller mere eksperimenterende piercinger.

Galleri 

Flip
Best of The Corrs

Best of The Corrs er det første opsamlingsalbum af det irske folkrockband The Corrs. Det indeholder sange fra tidligere udgivelser og ét nyt nummer "Would You Be Happier", der kun er udgivet på dette album. Seks måneder efter det blev udgivet, havde det solgt multi-platin flere steder i verden.

Spor 
 "Would You Be Happier?"
 "So Young (K-Klass Remix)"
 "Runaway"
 "Breathless"
 "Radio" (Unplugged)
 "What Can I Do?" (Tin Tin Out Remix)
 "The Right Time"
 "I Never Loved You Anyway"
 "Irresistible"
 "Forgiven, Not Forgotten"
 "Lough Erin Shore" (Unplugged)
 "Only When I Sleep"
 "Love to Love You"
 "All the Love in the World" (Remix)
 "Everybody Hurts" (Unplugged) (R.E.M. cover)
 "Give Me a Reason"
 "Dreams"
 "Make You Mine"

Australsk bonustrack 
   19. "Lifting Me"

Spansk/argentinsk/mexicansk bonustrack 
   19. "Una Noche (featuring Alejandro Sanz)"

Hitlister og certificeringer

Referencer 

The Corrs-opsamlingsalbum
Opsamlingsalbum fra 2001
Carl Heinrich Delcomyn

Carl Heinrich Delcomyn (født 20. december 1807 i Hellebæk, død 7. juni 1864 i Odense ) var en dansk militær bøssemager, broder til Adolf Delcomyn.

Han var søn af Carl Heinrick Delcomyn (1771-1849), som ligeledes var bøssemagermester, og som virkede både i Helsingør og Odense. Moderen Dorothea Conradine Ridiger levede i lang tid separeret fra fra H.C. Delcomyn, der flyttede til Odense i 1811, hvor han giftede sig på ny. Sønnen Carl Heinrich stod i lære hos faderen og tog i 1825 som svend til København, hvor han i 1834 blev udnævnt til regimentsbøssemager ved 1. Jydske Infanteri Regiment på Sølvgades Kaserne. I 1849 fik han borgerskab i København og begyndte selvstændig virksomhed.

C.H. Delcomyn leverede også civile våben på bestilling til det bedre borgerskab. Han var en af sin tids bedste danske bøssemagere med en betydelig civilproduktion. Kvaliteten var særlig god og kunne måle sig med internationale standarder..

Han blev gift med Charlotte Frederikke Taagerup (1809-1896).

Kilder 
 Omtale hos Lauritz.com

Bøssemagere fra Danmark
Personer fra København
Personer fra Helsingør
Danskere i 1800-tallet
Emilie Flygare-Carlén

Emilie Flygare-Carlén (født Smith, 8. august 1807 i Strömstad – 5. februar 1892 i Stockholm) var en svensk forfatter.  I sine tidlige romaner tematiserede hun ofte enkle menneskers liv, og benyttede ofte kystsamfundet i Bohuslän, hvor hun var vokset op, som baggrund (Rosen på Tistelön, Pål Värning, Enslingen på Johannisskäret, Jungfrutornet og Ett köpmanshus i skärgården).  I senere romaner var inspirationen i middel- og overklassen (Fosterbröderna, Fideikommisset, Ett år, En nyckfull kvinna, Kamrer Lassman, og Vindskuporna).

Hendes bøger er oversat til flere sprog.

Værker 
 Waldemar Klein (1838)
 Representanten (1839)
 Gustaf Lindorm (1839)
 Professorn och hans skyddslingar (1840)
 Fosterbröderne (1840)
 Kyrkoinvigningen i Hammarby (1840-41)
 Skjutsgossen (1841)
 Rosen på Tistelön (1842)
 Kamrer Lassman (1842)
 Ända in i döden(1843)
 Fideikomisset (1844)
 Pål Värning (1844)
 Vinskuporna (1845)
 Bruden på Omberg (1845)
 Enslingen på Johannisskäret (1846)
 Ett år (1846)
 En nat vid Bullarsjön (1847)
 Jungfrutornet (1848)
 En nyckfull qvinna (1848-49)
 Romanhjeltinnan (1849)
 Familjen i dalen (1849)
 Ett rykte (1850)
 Ett lyckligt parti (1851)
 Förmyndaren (1851)
 Et köpmannshus i skärgaerden (1860-61)
 Skuggespel, tidmaelningar och ugdomsbilder (1865)
 En resa till vestra kusten (1869)
 Minnen af svenskt författarlif (1878)
 Efterskörd från en 80-årings författarebana (1887-88)

Kilde

Eksterne henvisninger 
 

Romanforfattere fra Sverige
Svenskere i 1800-tallet
Kvindelige forfattere i det 19. århundrede
Phablet

En phablet (/ˈfæblɪt/) er en klasse af smartphone, som har en skærm på mellem 5,0 og 6,9 engelsk tomme
hvis hensigt er at kombinere og brobygge funktionalitet mellem en smartphone og en tavlecomputer og på en sådan måde, at man kan erstatte behovet af to enheder.
Ved begyndelsen af 2013 beskrev The Wall Street Journal en phablet som en hybrid mellem en smartphone og tavlecomputer med en skærm på mellem 5 og 7 engelske tommer.
Termen phablet er en sammentrækning af de engelske ord phone og tablet (tavlecomputer)
og det blev alment accepteret omkring 2008.

Historie 
Ved at spore de 10 tidligste enheder i phablet-konceptets historie, benævnte PC Magazine AT&T EO 440 (1993) som "the first true phablet" (verdens første ægte phablet).
Her følger en liste af de ti første phablets:
 1993 AT & EO 440
 2007 HTC Advantage (5,0 engelsk tomme skærmstørrelse)
 2007 Nokia N810WiMAX Edition (4,13 engelsk tomme skærmstørrelse)
 2009 Verizon Hub
 2010 LG GW990 (4,8 engelsk tomme skærmstørrelse)
 2010 Dell Streak (5,0 engelsk tomme skærmstørrelse)
 2011 Dell Streak 7 (7,0 engelsk tomme skærmstørrelse)
 2011 Acer Iconia Smart (4,8 engelsk tomme skærmstørrelse)
 2011 Samsung Galaxy Player 5 (5,0 engelsk tomme skærmstørrelse)
 2011 Pantech Pocket
 2011 Samsung Galaxy Note (5,3 engelsk tomme skærmstørrelse)

Kilder/referencer 

Smartmobiler
Tavlecomputere
August Gottfried Ritter

August Gottfried Ritter (født 25. august 1811 i Erfurt, død 26. august 1885 i Magdeburg) var en tysk organist og komponist.

Han blev kendt for sin bog Kunst des Orgelspiels, men skrev desuden adskillige kompositioner for orgel, klaver og sang, og han udgav forskellige samlinger af sange og Zur Geschichte des Orgelspieles, vornehmlich des deutschen, im 14. bis zum Anfang des 18. Jahrhunderts (to bind, 1884). Han døde i Magdeburg, hvor han var domorganist.

Kilder 
 

Tyskere i 1800-tallet
Personer fra Erfurt
Organister fra Tyskland
Komponister fra Tyskland
Romantikkens komponister
Musikhistorikere fra Tyskland
Faglitterære forfattere fra Tyskland
Przemysl

Przemyśl (; , ) er en by i det sydøstlige Polen med 67.847 indbyggere(2005). Przemyśl fik bystatus i 1389 men var allerede kendt som by i 981.

Eksterne henvisninger

 Officiel hjemmeside
 The Fortress of Przemyśl 

Byer i Polen
Galicien (Centraleuropa)
Molly Smitten-Downes

Molly Alice Smitten-Downes, eller blot Molly, er en britisk sangerinde, der repræsenterede Storbritannien med nummeret "Children of the Universe" ved Eurovision Song Contest 2014 i København.

Biografi 
Molly Smitten-Downes er født den 2. april 1987 i Leicestershire, England. Hun begyndte sin musikalske karriere som 15-årig, og hun studerede på Leicester College Access to Music samt på Academy of Contemporary Music i Guildford.

Hun udsendte den 18. december 2011 solo-ep'en Fly Away With Me. I 2012 deltog hun i musikkonkurrencen Live and Unsigned, hvor hun vandt i kategorien Urban/Pop. Året efter vandt hun prisen 'bedste sang' for sit nummer "Lost Generation" ved The Best of British Unsigned Music Awards. Hun har desuden fået en del spilletid for sangen "Strange Alien" efter at have deltaget i tv-programmet BBC Introducing.

Den 3. marts 2014 meddelte BBC, at Molly Smitten-Downes var blevet udvalgt til at repræsentere Storbritannien ved Eurovision Song Contest 2014 i København med sin selvkomponerede sang "Children of the Universe". Ved finalen den 10. maj endte den på en 17. plads med 40 point.

Noter

Sangere fra Storbritannien
Storbritanniens Eurovision Song Contest-deltagere
Deltagere ved Eurovision Song Contest 2014
VH1 Presents: The Corrs, Live in Dublin

VH1 Presents: The Corrs, Live In Dublin er det tredje livealbum fra det irske keltiske folkrockband The Corrs. Albummet blev optaget til en koncert med bandet i Dublin, der blev akkompagneret af Irish Film Orchestra. The Corrs har tidligere udgivet sange som er blevet remixet lidt, og dette album inkluderer også sådanne sange. Desuden findes to duetter med Bono fra U2, der synger Ryan Adamsnummeret "When the Stars Go Blue", og Lee Hazlewood/Nancy Sinatra-sangen "Summer Wine". The Corrs opførte også Jimi Hendrixs "Little Wing", med en guitarsolo af Ronnie Wood som senere spillede sammen med dem til Rolling Stones' sang "Ruby Tuesday".

Trackliste 
Alle sange er komponeret af The Corrs, bortset fra hvor andet er angivet.

 "Would You Be Happier?" - 3:24
 "Breathless" (The Corrs/Mutt Lange)  - 3:27
 "When the Stars Go Blue" [Featuring Bono] (Ryan Adams) - 4:19
 "Little Wing" [Featuring Ronnie Wood] (Jimi Hendrix)  - 5:14
 "Joy Of Life" (Traditionel) - 4:05
 "Runaway" - 4:38
 "Only Love Can Break Your Heart" (Neil Young) - 3:03
 "Radio" - 4:50
 "Summer Wine" [Featuring Bono] (Lee Hazlewood)  - 3:54
 "So Young" - 4:52
 "Ruby Tuesday" [Featuring Ronnie Wood] (Mick Jagger, Keith Richards) 3:39

Hitlister og certificeringer 

Salg på verdensplan: 400.000+

Referencer 

The Corrs-livealbum
Livealbum fra 2002
Bugge

Bugge er et efternavn, der henviser til blandt andre:

 Alexander Bugge
 Andreas Fredrik Bugge
 Carl Bugge
 Christian August Bugge
 Frederik Wilhelm Bugge
 Frederik Moltke Bugge
 Kristian Bugge
 Karl-Ludvig Bugge
 Lill-Marit Bugge
 Niels Bugge
 Peder Olivarius Bugge
 Sophus Bugge
 Søren Bugge
 Søren Bruun Bugge
 Thomas Bugge

Efternavne
Borrowed Heaven

Borrowed Heaven er det fjerde studiealbum af det irske keltiske folkrockband The Corrs. Det blev udgivet af Atlantic Records d. 31. maj 2004. Albummet blev produceret af Olle Romo. Sharon Corr formåede at skrive og spille og yde et væsentligt bidrag til sange som "Hideaway," "Long Night" og "Goodbye". The Corrs lavede et mere kantet guitarorienteret og folkemusik-agtigt album end deres tidligere album In Blue (2000), hovedsageligt som følge af at Jim Corr spiller størstedelen af guitaren og keyboardet på albummet. Anmeldelserne på albummet varierede en del. Fans af bandet er generelt enige om, at albummet repræsenterer bandets tilbagevenden til den keltiske folkrock, som de oprindeligt spillede, i forhold til det mere poppede In Blue fra 2002.

Bandet udgav tre singler fra dette album: "Summer Sunshine," "Angel" og "Long Night." Et remix af "Goodbye" blev udgivet som single kun til digitalt download i 2006. Andre nævneværdige sange inkluderer titelnummeret "Borrowed Heaven", hvor Ladysmith Black Mambazo medvirker og "Time Enough For Tears" som blev skrevet af U2's Bono.

Kommerciel succes 
Albummet blev en stor succes i deres hjemland Irland, hvor det toppede som #1 med alle tre singler på Irish Singles Chart. Albummet var også succesfuldt i Vesteuropa, hvor det kom på hitlisterne i næsten alle lande. Succesen i Østeuropa varierede fra #1 til slet ikke at komme på hitlisterne.

The Corrs tog på en turneen Borrowed Heaven Tour i juli 2004 til både Europa og USA Dette blev The Corrs' sidste turne inden det valgte at holde pause i 2006 for at stifte familie og begynde solokarrierer.

Spor

Personel

The Corrs 
 Andrea Corr – Forsanger, tinwhistle
 Caroline Corr – Trommer, bodhrán, klaver, vokal
 Jim Corr – guitar, keyboard, klaver, vokal
 Sharon Corr – violin, vokal

Yderligere musikere 
 Jason Duffy – trommer
 Keith Duffy – bas
 Anthony Drennan – guitar
 Kieran Kiely – keyboard, accordion
 John O'Brien – programmering

Hitlister og certificeringer

Hitlister

Certifications

Referencer 

The Corrs-album
Album fra 2004
A Time to Remember

A Time to Remember er et dobbelt livealbum optaget til showet af samme navn med den irske folkemusikgruppe The Dubliners. Det blev optaget i Metropole i Wien i september 2009 og udgivet senere samme år. De optrådte første gang med showet, der var en hyldest til de afdøde medlemmer af gruppen, på Vicar Street i Dublin d. 4. juli, 2009 og tog derefter på turne i Europa. Showet indeholdt gruppen spille og synge til video og lyd med de tidligere medlemmer Ciarán Bourke, Luke Kelly og Ronnie Drews optræden samt de tilbageværende medlemmer. Det er den sidste udgivelse fra gruppen, hvor Barney McKenna medvirker, da han døde i 2012. Det betyde rat det også er det sidste album, hvor en af de oprindelige medlemmer af gruppen optræder, da ingen af de fire grundlæggere længere er i live.

Spor

CD et 
 "Fermoy Lassies"/"Sporting Paddy"
 "The Banks Of The Roses"
 "The Ferryman"
 "Three Score And Ten"
 "The Belfast Hornpipe"/"The Swallow’s Tail"
 "For What Died The Sons Of Róisín"
 "Maids When You’re Young"
 "The Nightingale"
 "Luke’s Gravestone"
 "Kelly the Boy from Killanne"
 "The Black Velvet Band"
 "The Town I Loved So Well"
 "Cooley’s Reel"/"The Dawn"/"The Mullingar Races"
 "The Auld Triangle"

CD to 
 "All For Me Grog"
 "Remembering Ciarán"
 "Preab San Ól"
 "Peggy Lettermore"
 "St. Patrick’s Cathedral"
 "I Wish I Had Someone To Love Me"
 "Ronnie’s Heaven"
 "McAlpine's Fusiliers"
 "Fáinne Geal An Lae"
 "Finnegan's Wake"
 "The Marino Waltz"
 "Dirty Old Town"
 "Whiskey in the Jar"
 "The Wild Rover"
 "Molly Malone"

Referencer

The Dubliners-livealbum
Livealbum fra 2009
Gløderørsmotor

for gløderør anvendt i dieselmotorer - se gløderør.

En gløderørsmotor er en type af små interne forbrændingsmotorer typisk anvendt i modelfartøjer, modelbiler og lignende anvendelser. Tændingen opnås ved en kombination af opvarmning fra kompression, varme fra gløderør og katalyseeffekten fra platinspiralen indeni gløderøret som påvirker metanolen i brændstoffet.

Historie 
Den amerikanske opfinder Ray Arden krediteres for at være opfinderen af det første gløderør til modelmotorer i 1947. Ray Arden blev født i New York 24. februar 1890 og har opfundet 300 opfindelser som blev solgt i 1920'erne, hvilket hovedsageligt var legetøj. I de slutningen af 1940'erne opfandt Arden miniature forbrændingsmotorer mens han var ved at bygge verdens mindste modelmotorer. Metanol-baseret brændstof blev tilgængeligt kommercielt efter 2. verdenskrig som en brændstofkilde til modelmotorer. 

Nogle af Ardens venner kørte en forbrændingsmotor og til deres overraskelse blev den ved med at køre selv om tændrørets elektricitet blev slukket. De undersøgte hvorfor det skete og opdagede en fejl i tændrøret, som gjorde at en del af det blev rødglødende. De tilkaldte deres ven Arden og gløderøret var en realitet. Fra da af blev modelmotorer meget simplere, da man ikke mere behøvede tændspoler, kondensatorer, timere og batterier.

Modelgløderørsdesign 
Gløderøret anvendt i modelmotorer er betydeligt anderledes end dem anvendt i dieselmotorer. I fuldstørrelses motorer, anvendes gløderøret kun til at starte. I modelmotorer er gløderøret en integreret del af tændingssystemet, pga. katalyseeffekten af platinspiralen. Gløderøret er robust og består indvendigt af en spiralformet platintråd. Når en elektrisk strøm løber gennem spiralen, eller når udsat for forbrændingsvarme i kammeret, gløder spiralen hvilket tænder det særlige brændstof anvendt i disse motorer. Elektrisk energi kan tilføres via et specielt stik eller en gløderørsklemme, som forbindes på ydersiden af motoren.

Kilder/referencer

Eksterne henvisninger 
 All about glow plugs 
 How to Choose the Right Glow Plug
 Gløderørsspændingsforsyning som justerer til en bestemt modstand i gløderør (ca.=konstant temperatur):
 Gammel udgave (1979): Pulsstyrt spänningsaggregat för modellmotorns glödstift
 Ny udgave med effekt MOSFET (1983): Glödstiftsdrivaren GD 2 side 1, side 2

Skalamodeller
Forbrændingsmotorer